Cal Newport. Calvin C. Newport (23-iyun 1982-yil) — amerikalik non-fikshn janrdagi adabiyotlar muallifi va Georgetown universitetining kompyuter fanlari boʻyicha professori. Taʼlim. Newport 2004-yilda Dartmouth kollejida bakalavr darajasidagi oʻqishini tugatgandan soʻng, 2009-yilda Massachusetts texnologiya institutida kompyuter fanlari boʻyicha PhD darajasini oldi. 2009-2011 yillar davomida MIT universiteti qoshidagi kompyuter fanlari idorasida doktoranturadan keyinggi yordamchi sifatida faoliyat yuritgan. Uning bobosi, John Newport, Baptist ruhoniysi va dinshunos boʻlgan. Ish faoliyati. Newport 2011-yilda Georgetown universitetida kompyuter fanlari boʻyicha yordamchi professor sifatida ish boshlagan va 2017-yilda toʻliq professor lavozimiga saylandi. Uning ishi murakkab algoritmlarda taqsimlangan tarmoqlarga qaratilgan boʻlib, u tabiatdagi aloqa tizimlarini oʻrganishni ham oʻz ichiga oladi. Newport hozirda Georgetown universitetning komputer fanlari boʻyicha atoqli professorlaridan biri va shuningdek, sakkizta kitobning muallifidir. Newport "Study Hacks" blogini 2007-yilda boshlagan boʻlib, u „Raqamli zamonda qanday qilib samarali, qimmatli va mazmunli ishlarni bajarish kerakligi haqida“ yozgan. Newport oʻzining „Deep work: chalgʻitilgan dunyoda muvaffaqiyatga yoʻnaltirilgan qoidalar“ (2016) nomli kitobida „chuqur mehnat“ atamasini kiritgan boʻlib, u uzoq vaqt davomida diqqatni jamlab, email yoki ijtimoiy tarmoqlar kabi chalgʻituvchi omillarsiz biror ishni samarali bajarishga qaratilgan. Shuningdek, u ijtimoiy tarmoqlardan foydalanish mansab uchun juda muhim degan daʼvoga qarshi chiqadi. 2017-yilda u „raqamli minimalizm“ni qoʻllab quvatlashni boshladi. 2021-yilda u chat va elektron pochta roliga „Giperaktiv asalari aqli“ sifatida murojaat qila boshladi.